Doložka zlučiteľnosti
k legislatívnemu zámeru zákona o športe s právom
Európskych spoločenstiev a právom Európskej únie

1.1.	Navrhovateľ právneho predpisu: vláda Slovenskej republiky

1.2.	Názov návrhu právneho predpisu: legislatívny zámer zákona o športe

1.3.	Záväzky Slovenskej republiky vo vzťahu k Európskym spoločenstvám a Európskej únii:
a)	legislatívny zámer svojou povahou nepatrí medzi prioritné oblasti aproximácie práva uvedené v článku 70 Európskej dohody o pridružení 

1.4.	Problematika návrhu právneho predpisu:
a)	nie je upravená v práve Európskych spoločenstiev na úrovni všeobecne záväzných nariadení, ale je obsahom súdnych precedensov Súdneho dvora ES

1.5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie:
Uvedie sa po predložení paragrafového znenia návrhu zákona o športe 

1.6.	Gestor (spolupracujúce rezorty):
Ministerstvo školstva Slovenskej republiky

1.7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie:
Pri vypracúvaní legislatívneho zámeru zákona o športe bola využitá skupina expertov, ktorí osobitne analyzovali aj právnu úpravu športu v práve Európskych spoločenstiev.